Coimisúin von der Leyen II, 2024-2029

Maireann téarma an Choimisiún Eorpach von der Leyen II cúig bliana, ó 2024 go dtí 2029. Bhí ar gach ballstáit an Aontais Eorpaigh a Choimisinéir féin a ainmniú roimh chruinniú mullaigh den Chomhairle Eorpach. 

Níl iontu ach ainmniúcháin, ámh, mar go gcaithfidh Parlaimint na hEorpa gach ceann acu a cheadú sular féidir aon duine a cheapadh.  Tá na Coimisinéirí  freagrach do Pharlaimint na hEorpa. Beidh ar na coimisinéirí a fógraíodh inniu ceisteanna a fhreagairt os comhair Pharlaimint na hEorpa sula gceapfar iad.

Tá na coimisinéirí uile freagrach as polasaithe uile an Aontais Eorpaigh. Ach ó thaobh na polaitíochta de, tháinig athrú mór ar chúrsaí sa bhliain 20204 - i gcomparáid le 2019 - agus borradh faoi pháirtithe ar an eite fhíordheis i dtíortha amhail an Iodáil agus an Ghearmáin.  Ceapadh mar shampla Raffaele Fitto (an Iodáil) mar Leasuachtarán feidhmeach, polaiteoir atá ar dheis ar fad.
mion|Michael McGrath, 2024-2029
mion|Raffaele Fitto (an Iodáil), ar dheis ar fad

 Ceapacháin 
Ar an 17 Meán Fómhair 2024, d'fhógair Ursula von der Leyen ceapacháin nua an Choimisúin Eorpaigh i Strasbourg. Thug sí  le fios gur iarr 20 ballstát ar a laghad post eacnamaíochta dá bpolaiteoirí féin agus dúirt nach bhféadfaí gach uile cheann acu a shásamh.  Is mná iad aon duine dhéag den 27 coimisinéir – sin 40% le hais an 22% a bhí sa choimisiún deireanach.

Bhí moill le fógra na gcoimisinéirí nua mar gheall ar aighnis pholaitiúla. Tharraing an tSlóivéin agus an Rómáin siar na hiarrthóirí a bhí á moladh ar dtús acu nuair a chuaigh von der Leyen i mbun stocaireachta ag iarraidh ar rialtais áirithe tacú léi a chinntiú go mbeadh cothromaíocht ó thaobh inscne sa choimisiún nua.

 Bhí Stéphane  Séjourné roghnaithe ag von der Leyen mar Leasuachtarán feidhmeach atá freagrach as straitéis an choimisiúin don tionsclaíocht. D’éirigh Thierry Breton na Fraince as an gCoimisiún (a bhí i gceannas ar mhargadh inmheánach an AE, 2019-2024) ar an 16 Meán Fómhair 2024. Mhaígh Breton gur chuir von der Leyen brú ar an bhFrainc iarrthóir eile a mholadh “ar chúiseanna pearsanta”. Bhí Breton ar dhuine de na polaiteoirí ba mhó a rinne cáineadh ar Von der Leyen agus meastar gur iarracht a cuid cumhachta a dhaingniú a bhí ina cinneadh an Francach a bhrú go leataobh.

 Is é Valdis Dombrovskis as an Laitvia a ceapadh ina Choimisinéir Eacnamaíochta.
 Ceapadh Coimisinéir Cosanta den chéad uair riamh, mar atá, Andrius Kubilius as an Liotuáin.
 Ceapadh Michael McGrath mar An Coimisinéir um Dhaonlathas, Cheartas agus Riail an Dlí. Tháinig sé i gcomharbas ar Mhairéad McGuinness. D'iarr Rialtas na hÉireann post eacnamaíochta ar son McGrath, go háirithe ó bhí sé ina Aire Airgeadais, agus bhí an Rialtas I mbun stocaireachta dá réir.. Ag an am céanna, ní raibh Ursula von der Leyen sásta nach raibh McGuinness curtha chun tosaigh don phost.

 Féach freisin 

 An Coimisiún Eorpach
 Coimisinéirí Eorpacha 

 Tagairtí 

Catagóir:Coimisinéirí Eorpacha
Catagóir:Coimisiún Eorpach